20 



med Undersøgelse af de kulførende Dannelser. Den 25de Juni 

 var endelig Isen mellem Ubekjendt Eiland og Svartenhuks-Halvø 

 begyndt at komme i Drift, og vi ilede derfor tilbage til Igdlorsuit, 

 hvorfra vi den 27de ikke uden Besvær arbejdede os igjennem 

 Isen til Ulugsat paa Svartenhuks-Halvø. Næste Dag maatte vi 

 rejse Telt ved Ekutat, da der udenfor findes en stor Isfjelds- 

 banke, der idetmindste strækker sig en Mil ud fra Kysten , og 

 imellem denne og Isfjeldene laa Isen endnu fast. Ved at gaa 

 snart udenom , snart imellem Fjeldene , der hyppigt kalvede i 

 det varme Vejr, naaede vi den 30te udfor Tartusak-Bugten, der 

 saavelsom Arfertuarsuk endnu vare tillagte, og fik endelig op- 

 slaaet Telt midt imellem dem ved Kugsinek. I Tartusak-Bugten 

 er for nogle Aar siden bygget et Hus for Hundepostens Skyld 

 mellem Upernivik og Umanak ; men da det ligger afvejen, be- 

 nyttes det ikke. Efter Sigende have Isbjørnene huseret stærkt 

 i det, og i Kikkert kunde man se, at saavel Døren som Vinduet 

 stode aabne. 



I en tyk Norden-Taage passerede vi den 2den Juli Cap 

 Granstown, Kinivik, da Grønlænderne gjerne foretrække en saa- 

 dan Taage, naar de sætte over en Fjord eller gaa udenom 

 en stejl, utilgjængelig Kyst, da det plejer at være Stille, saalænge 

 denne Taage varer. Derfor saae jeg desto værre ikke meget 

 af denne stejle Kyst, der er henved 3 Mil lang og 1500 — 2000 

 Fod høj , og vi maatte desuden holde os noget ude fra den, 

 dels paa Grund af, at en stor Mængde Isfjelde endnu vare 

 forbundne med Kysten ved Havisen, ligesom ved Ekutat, 

 dels paa Grund af mægtige Vandfald, der styrtede ud over 

 den lodrette Væg og ofte medførte store Klippestykker. De 

 mange Isfjeldes Beliggenhed tydede paa, hvad man ellers ikke 

 skulde vente ved en saa stejl Kyst, at Vandet maa være grundt 

 langt ud. (Et Sted staar der i Stranden en 2—300 Fod høj, 

 spids Basaltpyramide, der af Grønlænderne kaldes Asungasungak.l 

 Naar Isfoden er borte, kan en Konebaad et Par Steder føres 

 paa band, som paa SØ. -Odden, hvor der er en gammel Telt- 



